CELEX: 62018CN0437
Language: da
Date: 2018-07-03 00:00:00
Title: Sag C-437/18: Anmodning om præjudiciel afgørelse indgivet af Sąd Okręgowy w Gliwicach (Polen) den 3. juli 2018 — Lebopoll Logistics Sp. z o.o. w Sośnicowicach mod Zakład Ubezpieczeń Społecznych Oddział w Zabrzu

26.11.2018   
            
            
               DA
            
            
               Den Europæiske Unions Tidende
            
            
               C 427/4
            
         
      Anmodning om præjudiciel afgørelse indgivet af Sąd Okręgowy w Gliwicach (Polen) den 3. juli 2018 — Lebopoll Logistics Sp. z o.o. w Sośnicowicach mod Zakład Ubezpieczeń Społecznych Oddział w Zabrzu
      (Sag C-437/18)
      (2018/C 427/06)
      Processprog: polsk
      
         Den forelæggende ret
      
      Sąd Okręgowy w Gliwicach
      
         Parter i hovedsagen
      
      
         Sagsøger: Lebopoll Logistics Sp. z o.o. w Sośnicowicach
      
         Sagsøgt: Zakład Ubezpieczeń Społecznych Oddział w Zabrzu
      
         Præjudicielt spørgsmål
      
      Domstolen forelægges et præjudicielt spørgsmål om fortolkning af begrebet »ophold« i artikel 1 i Europa-Parlamentets og Rådets forordning (EU) nr. 1231/2010, nemlig spørgsmålet om, hvorvidt udtrykket »bopæl« skal fortolkes i overensstemmelse med artikel 1, litra j), i Europa-Parlamentets og Rådets forordning (EF) nr. 883/2004 (1), og artikel 11 i Europa-Parlamentets og Rådets forordning (EF) nr. 987/2009 (2), eller om udtrykket »bopæl« også betyder midlertidigt ophold som omhandlet i artikel 1, litra k), i Europa-Parlamentets og Rådets forordning (EF) nr. 883/2004.
      
         (1)  Europa-Parlamentets og Rådets forordning (EF) nr. 883/2004 af 29.4.2004 om koordinering af de sociale sikringsordninger (EUT L 166, s. 1).
      
         (2)  Europa-Parlamentets og Rådets forordning (EF) nr. 987/2009 af 16.9.2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (EUT L 284, s. 1).